# Help:Editing (Српски)

Ово су кратка упутства за измену викија на Arch Linux Wiki-ју. За више детаља погледајте упутства за уношење измена. Ако желите да испробате поступке измене, који су овде образложени, користите sandbox и мало се поиграјте.

Неки од поступака за форматирање тренутно не функционишу онако како су описани. Корисници и уредници се, ипак, позивају да их примењују. Ако технички проблеми буду уклоњени у будућности, постпупци ће, надамо се, постати функционални.

# Регистрација и пријављивање

Странице можете читати и без регистрације или пријављивања. За отварање бесплатног личног налога, кликните на "create an account or log in" линк у горњем десном углу било које странице. Довољно је да се једном пријавите и за измене на свим вики страницама.

# Измене

Као на свим викијима, могуће је изменити сваку незаштићену страницу. Ваше измене ће бити одмах доступне. Само кликните "edit" линк који се појављује на врху сваке странице.

Своје измене објасните у "Summary" пољу између прозора за унос измена и "save" и "preview" дугмади. на пример: "словна грешка" или "додате информације о xyz".

Користите show preview дугме да бисте проверили своје измене и дотерали форматирање пре него што сачувате измене. Не заборавите да сачувате прегледану страницу пре него што кренете даље.

Ако сте logged in, можете измене означити као minor тако што ћете означити This is a minor edit поље да би сте осталима назначили да се не ради о значајним изменама.

Да бисте се опробали у уношењу измена, отворите нови прозор и идите на sandbox (страница за тестирање), и кликните на "edit" линк. Додајте те било какав садржај и кликните на "save".

# Додавање нових страница

Да бисте додали неку страницу у неку категорију (на пример "Моја нова страница" to "Нека категорија") потребно је да:

1. Одете на "https://wiki.archlinux.org/index.php/Моја_нова_страница" и на новоствореној страници кликнете на "edit" линк.
2. Као први ред текста упишите [[Category:Нека категорија]].

То је све.

# Форматирање

Већи део поступака за форматирање ослања се на вики ознаке, тако да не морате учити HTML.

## Подебљани и искошени текст (bold и italic)

Подебљани and искошени (полуцрни и курзивни) текст се означава стављањем текста између вишеструких апострофа ('):

- `''искошени текст''` приказује се као искошени текст. (по 2 апострофа са обе стране)
- `'''подебљани текст'''` приказије се као подебљани текст. (по 3 апострофа са обе стране)
- `'''''подебљани, искошени текст'''''` приказује се као подебљани, искошени текст. (по 2 + 3 = 5 апострофа са обе стране)

## Одељци и пододељци

Наслови одељака и пододељака омогућавају бољу организацију странице. Ако видите да се на страници говори о две или више различитих тема, можете поделити страницу убацивањем наслова за сваки одељак.

Наслови одељака се означавају овако:

- `=Главни одељак=` (1 знак једнакости)
- `==Пододељак==` (2 знака једнакости)
- `===Наслов одељка мање важности===` (3 знака једнакости)
- `====Наслов одељка мање важности====` (4 знакова једнакости)
- `=====Наслов одељка мање важности=====` (5 знакова једнакости)

Ако страница има бар три нивоа одељака, садржај (TOC) ће бити израђен аутоматски. Ако не желите да имате садржај на страници, убаците __NOTOC__ страницу. Пробајте да убаците неколико наслова у sandbox и видите како се то одражава на садржај.

## Увлачење

Увлачење текста (померање маргине) озналава се двотачком (`:`) на почетку реда. Веће увлачење означава се већим бројем двотачака. Прелазак у нови ред (притисак на тастер Enter или Return) означава крај увученог параграфа.

На пример следећи текст:

    Ово је лево поравнат параграф.
    :Ово је увучен параграф.
    ::Овај параграф је увучен још више.

биће приказан као:

Ово је лево поравнат параграф.

  Ово је увучен параграф.
    Овај параграф је увучен још више.

## Ненумерисане листе

Ненумерисане листе се означавају звездицом (`*`). Слично као код увлачења, вишеструке звездице означавају дубље нивое листе.

Пример:

    *Прва ставка
    *Друга ставка
    **Прва подставка друге ставке
    *Ово је баш забавно!

Ово ће бити приказано као:

  - Прва ставка
  - Друга ставка
    - Прва подставка друге ставке
  - Ово је баш забавно!

## Нумерисане листе

Листе такође можете означити као нумерисане. За то се користи ознака тараба (`#`). Број тараба одређује дубину нивоа ставке у листи.

Пример:

    #Прва ставка
    #Друга ставка
    ##Прва подставка друге ставке
    #Трећа ставка

Shows up as:

  1. Прва ставка
  2. Друга ставка
     1. Прва подставка друге ставке
  3. Трећа ставка

## Код

Да бисте додали (на пример, програмски) код, започните ред једним знаком размака.

# Линкови

Линкови су веома важни како би читаоци могли да се крећу кроз сајт.

## Интерни линкови

Све странице унутар викија могу се позивати једна на другу употребом интерних линкова. Можете додати линкове ка постојећим насловима, или насловима за које предвиђате да ће постојати у будућности.

Линк ка страници у оквиру истог викија означава се дуплим угластим заградама.

На пример, ако правите линк ка страници која је насловљена са ВикиА, онда куцате:

  `[[ВикиА]]`

Ако желите да наслов станице замените неком речи (делом реченице), можете линку додати и алтернативни текст уз помоћ усправне црте "|" (SHIFT + OBRNUTA KOSA CRTA на америчким тастатурама, ALT_GR + W на српским латиничним тастатурама).

Примера ради, ако желите линк ка ArchLinux (српски), а истовремено желите да линк буде приказан као "почетна страница", означићете га као:

  `Видите [[ArchLinux (српски)|почетну страницу]]...`

То би било приказано као:

  Видите почетну страницу...

Ако наслов странице на коју линкујете желите да ставите у неки падеж или, рецимо, множину, можете суфиксе (префиксе) уписати слепљено одмах иза (односно, испред) двоструких угластих заграда.

На пример, ако напишете:

  `Додајте питања за ArchWiki [[квиз]]ове.`

То ће бити приказано као:

  Додајте питања за ArchWiki квизове.

## Међујезички линкови

This article or section is out of date.

Reason: please use the first argument of the template to provide a brief explanation. (Discuss in Help talk:Editing (Српски)#)

ArchWiki дозвољава стварање вишејезичних страница. Пошто странице могу обрађивати исту тему, пожељно је да се верзије страница на другим језицима међусобно повежу. Ако страница постоји на више језика, на ArchWiki-ју постоји "i18n-бокс" који се може додати страници која садржи линкове ка преводима.

Да би се на страницу додао i18n-бокс, укуцајте следећи текст на почетку чланка:

    {{i18n_links_start}}
    {{i18n_entry|Deutsch|Наслов чланка на немачком}}
    {{i18n_entry|Français|Наслов чланка на француском}}
    {{i18n_entry|Српски|Наслов чланка на српском}}
    {{i18n_links_end}}

Ако је наслов чланка на не-енглеском језику исти као наслов на енглеском, онда не-енглески наслов има следећи облик:

    Title (Језик)

На пример:

    Gnome
    Gnome (Deutsch)
    Gnome (Français)
    Gnome (Српски)

## Међувики линкови

Ако желите да линкујете на текст са другог викија, можете користити Наслов, који следе двотачка и наслов чланка, уместо да користите пуну адресу (URL). На пример, вики створења налази се на Створења:Почетна страница, што се може написати као:

  [[Створења:Почетна страница]]
  уместо
  https://wiki.archlinux.org/index.php/Створења

For example, the Wikipedia home page is at Wikipedia:Main Page, which can be typed as

  [[Wikipedia:Main Page]]
  rather than as http://en.wikipedia.org/wiki/Main_Page

## Спољни линкови

Ако желите да линкујете ван Wikicities, можете да упишете пуну адресу странице на коју линкујете.

  http://www.google.com/

Често је корисније да се линк прикаже као текст уместо као адреса. То се може постићи стављањем линка у једноструке угласте заграде, а у наставку адресе се куцју размак (не усправна црта) и текст који замењује адресу. Ако желите, на пример, да се линк појави као "Google претраживач", само укуцајте:

  `[http://www.google.com/ Google претраживач]`

# Преусмеравања

Ако желите да са неке странице аутоматски преусмерите читаоце на другу страницу, укуцајте #REDIRECT, а затим у двоструким угластим заградама наслов странице на коју се усмерава. На пример за преусмеравање са "Мачке" на "Мачка", на страници "Мачке" укуцајте:

    #REDIRECT Мачка

После тога, свако ко буде укуцао било који од ова два термина у поље за претрагу биће одведен на страницу "Мачка".

# Захтеви

Желите howto у вези са нечим? Желите објашњење за неку тему? Окачите захтев на Requests вики страницу! За читаоце српског говорног подручја, постоји и страница Захтеви (молим вас да странице на српском језику захтевате на тој страници).

# Вики променљиве и шаблони

Куцајте {{SITENAME}} да бисте приказали назив викија. На пример, {{SITENAME}} на овом сајту, даје ArchWiki.

Можете такође правити своје шаблоне. Након што направите нову страницу Template:XXX, текст {{XXX}} ће убацити тај садржај у оквиру странице коју обрађујете. Ако неки садржај морате да убаците у више страница, можете користити шаблоне.

# Странице за дискусију

Странице за дискусије или "talk" странице служе за комуникацију са осталим корисницима Arch Wiki-ја.

Да бисте започели или се прикључили у дискусију о некој страници, идите на ту страницу и кликните на таб "discussion" на врху странице. Додајте свој коментар на крају или испод коментара на који одговарате.

Свој коментар потпишите тако што ћете укуцати `~~~~`, што ће аутоматски бити замењено корисничким именом и временом када је текст сачуваном.

Користите увлачење да бисте форматирали дискусију. Опште правило је да одговор на нечији текст треба да је увучен један ниво дубље од текста на који се одговара.

Експериментишите на страници за дискусију sandbox-а.

## Корисничке странице за дискусију

Сваки корисник поседује и своју личну страницу за дискусију (user talk page), на којој остали корисници могу да остављају поруке. Ако вам неко остави коментар, добићете обавештење која гласи: "You have new messages", са линком ка корисничкој страници за дискусије.

На те поруке можете одговарати на страницама за дискусије корисника који је коментарисао на вашој страници, или на својој страници испод коментара који вам је остављен. Ако одговорите на страници за дискусије другог корисника, он/она ће добити обавештење о томе.

# Посебне категорије

Постоје посебне категорије које вам помажу у раду са ArchWiki-јем.

## Чланак је недовршен и неупотребљив

Category Stub садржи све чланке који су означени

    {{stub}}

налепницом. Разлози због којих неки чланак може бити stub су:

- прекратак је
- недовољно опширан
- садржи недовршене делове

## Чланак још није преведен

Category "Translation Requested" садржи све чланке који су означени

    {{translateme}}

налепницом. Разлози због којих неки чланак може бити смештен у ову категорију су:

- недостају делови чланка у одговарајућем језику
- делови су само ископирани из енглеске или неке друге верзије, али нису још преведени на циљни језик
- изворни текст је исправљан, али исправке нису пренете у превод

## Чланак садржи потенцијално погрешне или збуњујуће информације

Category "Accuracy Disputes" садржи оне чланке који су означени са

    {{accuracy}}

налепницом. Разлози због којих неки чланак може доспети у ову категорију су:

- корисници су приметили потенцијално погрешне или збуњујуће информације, и отворена је дискусија на Talk: on the related page how to fix it
- страница користи одбачене/застареле информације које треба освежити или изменити.

Ова налепница је објашњена детаљније на страници о расправи о прецизности.

### Захтеви

Желите howto у вези са нечим? Желите објашњење за неку тему? Окачите захтев на Requests вики страницу! За читаоце српског говорног подручја, постоји и страница Захтеви (молим вас да странице на српском језику захтевате на тој страници).

Category:

- Help (Српски)

Hidden category:

- Pages or sections flagged with Template:Out of date