# Wvdial (Slovenský)

Existuje zopár spôsobov ako dať regulárnym používateľom možnosť používať `wvdial` na vytáčanie ppp pripojenia. Tento dokument popisuje tri rozličné spôsoby, navzájom sa líšiace obtiažnosťou nastavenia a dôsledkami na bezpečnosť.

Tento dokument predpokladá, že už máte `wvdial` správne nakonfigurovaný. Všetka nižšie-uvedená konfigurácia sa musí robiť ako `root`.

## Použitie `suid`

Toto je nepochybne najľahšie nastavenie, ale má obrovský dopad na bezpečnosť systému, keďže znamená, že každý používateľ vie spúšťať wvdial ako root. Zvážte prosím, či namiesto toho nepoužiť radšej jedno z ostatných riešení.

Nakoľko normálni pužívatelia nemôžu defaultne používať wvdial na vytáčanie ppp pripojenia, potrebujete zmeniť povolenia:

    chmod u+s /usr/bin/wvdial

Mali by ste vidieť nasledujúce povolenia:

    ls -l /usr/bin/wvdial
    -rwsr-xr-x  1 root root 114368 2005-12-07 19:21 /usr/bin/wvdial

## Použitie skupiny `dialout`

Ďalší, trošku bezpečnejší spôsob, je vytvoriť skupinu nazvanú `dialout` (názov skupiny môže byť samozrejme aj iný) a dať členom tejto skupiny povolenie spúšťať `wvdial` ako root.

Najprv vytvorte skupinu a pridajte do nej používateľov:

    groupadd dialout
    gpasswd -a myuser dialout

Potom nastavte skupinu a povolenia na `wvdial`:

    chgrp dialout /usr/bin/wvdial
    chmod u+s,o= /usr/bin/wvdial

Mali by ste vidieť nasledujúce povolenia:

    ls -l /usr/bin/wvdial
    -rwsr-x---  1 root dialout 114368 2005-12-07 19:21 /usr/bin/wvdial

## Použitie `sudo`

`sudo` nepochybne ponúka najbezpečnejšiu možnosť, aby mohli regulárni používatelia zriadiť dial-up pripojenia použitím `wvdial`. Použiť sa to môže na udelenie povolenia pre celú skupinu alebo len jednotlivým používateľom. Ďalšou výhodou použitia `sudo` je, že potrebujete utrobiť nastavenie len raz, kdežto oba predošlé riešenia budú "od-urobené" keď sa nainštaluje nový balíček `wvdial`.

Tento dokument sa nebude púšťať do takých vecí, že čo všetko vie `sudo` ponúknuť, na to si prosím prečítajte návodové stránky (`sudo`, `sudoers`, `visudo`).

Použite `visudo` na úpravu súboru `/etc/sudoers`:

    visudo

Ak chcete dať konkrétnemu používateľovi povolenie na spúšťanie `wvdial` ako root, pridajte nasledujúci riadok (samozrejme zmeňte meno používateľa):

    myuser localhost = /usr/bin/wvdial

Ak chcete dať rovnaké povolenie všetkým členom skupiny (`dialout`):

    %dialout localhost = /usr/bin/wvdial

Category:

- Slovenský